Mordleken

Mordleken (originaltittel: The Last of Sheila) er en amerikansk kriminal- og mysteriefilm fra 1973 regissert av Herbert Ross. Filmen handler om en filmprodusent som samler seks av sine venner om bord på sin yacht for å avsløre hvem som myrdet hans kone for ett år siden. De ledende rollene spilles av  Richard Benjamin, Dyan Cannon, James Coburn, James Mason, Ian McShane, Joan Hackett og Raquel Welch.

 Handling 
Filmprodusenten Clintons kone Sheila blir myrdet. Ett år etter samler han seks venner på sin yacht for å leke en "mord-lek". Målet hans er å avsløre hver enkelts innerste hemmeligheter som igjen skal vise ham hvem som er konas morder.

 Om filmen 
Mordleken ble innspilt i sørlige Frankrike.

 Anmelderne 
Filmen ble godt mottatt av anmelderne, noe som gjenspeiles i at den har oppnådd 85 % på Rotten Tomatoes. Den amerikanske filmanmelderen Roger Ebert gav den 3,5 av 4 stjerner.Ebert, Roger

Den fikk lunken mottakelse av Aftenpostens anmelder, som mente at store deler av handlingen var langtrukken samt at skuespillerne var for lite livaktige.Aftenposten morgen – Sex, krim, skilsmisse og justismord (22.3.1974, s.8) VGs anmelder var mere begeistret og gav den terningkast fem.

 Priser 
Den ble tildelt Edgar-prisen for beste film.«The Last of Sheila  (1973) - Awards», IMDb

 Rollebesetning 
 James Coburn : Clinton Green
 Richard Benjamin : Tom
 Dyan Cannon : Christine
 James Mason : Philip
 Ian McShane : Anthony
 Joan Hackett : Lee
 Raquel Welch : Alice

 Referanser 

 Eksterne lenker 


Kategori:Kriminalfilmer fra USA
Kategori:Mysteryfilmer fra USA
Kategori:Filmer fra 1973
Kategori:Engelskspråklige filmer
Kategori:Filmer som foregår ombord på skip
Kategori:Filmer lagt til Middelhavet
Kategori:Artikler i sjøfart-prosjektet